ALMINDELIG OVERSIGT 59 



Landet, men gaar paa Østkysten dog temmelig langt mod Syd (til Scoresby Sund) ; 

 desuden lever den i det arktiske Amerika. Den er absolut det mest ejendomme- 

 lige af de grønlandske Landpattedyr; ved sin umaadelig tætte, lange Haarbe- 

 klædning faar den en vis Lighed med den thibetanske Yakokse, men er iøvrigt ikke 

 nærmest i Slægt med Okser. Hornene er meget brede og svære, især hos Han- 

 nen, hvor de stoder helt sammen midt i Panden. Moskusoksen strejfer om i smaa 

 Flokke, hvor Plantevæksten er nogenlunde frodig; især skal den foretrække Pil. 

 Er Planterne dækket med Sne, kan den skrabe denne til Side med Hovene, 

 maaske ogsaa med Snuden. Bortset fra Mennesket har den ikke andre Fjender 

 end Ulven; angribes Moskusoksen, stiller den sig op i en Kreds med Hornene 

 fremefter og Ungerne i Midten. 



Rensdyret (Rangifer tarandus L.) er en circumpolar arktisk Art, der findes 

 overalt i den arktiske Del af den nordlige Halvkugle, lige fra Grønland over 

 Amerika til Rusland og Norge. I tidligere Tider har den rimeligvis levet i Kyst- 

 egnene næsten hele Grønland rundt, men i Løbet af forrige Aarhundrede for- 

 svandt den helt eller delvis fra store Dele af Landet, saaledes f. Eks. fra det syd- 

 lige Vestgrønland. Netop i disse Egne, Nordboernes gamle Hjem, var den i ældre 

 Tider umaadelig almindelig, hvilket ikke blot fremgaar af de gamle Stednavne, 

 men ogsaa af Nordboernes Møddinger, der indeholder Rensdyrknogler. I inde- 

 værende Aarhundrede breder Rensdyret sig igen. Om Udbredelsen af Rens- 

 dyret og Fangsten af det se iøvrigt Indledningen S. 106 samt Skildringerne under 

 de enkelte Handelsdistrikter. 



Sneharen (Lepus variabilis Pall. var. glacialis Leach) er en Varietet af 

 den skandinaviske Hare og adskiller sig bl. a. ved sin større Tilbøjelighed til at 

 blive rent hvid; den findes overalt, hvor Naturforholdene tillader det. Om 

 Udbredelse og Fangstudbytte se iøvrigt de enkelte Handelsdistrikter. 



Derimod har Halsbaandlemmingen (Myodes torquatus Pall.) en meget 

 mere indskrænket Udbredelse, idet den i Grønland ikke findes langt udenfor 

 de Egne, hvor Moskusoksen holder til. I store Flokke lever den, hvor Plante- 

 væksten er nogenlunde frodig, og den færdes ude hele Aaret; den graver Løbe- 

 gange nede i Jorden og forer sin Rede med Straa og Uldhaar. Ligesom den vel- 

 kendte evropæiske Lemming kan den foretage Vandringer fra Tid til anden. 



De tre Arter Landrovdyr er Polarulven (Canis lupus L.), Polarræven 

 (Canis lagopus L.) og Lækatten (Mustela erminea L.). Ulven findes væsentlig 

 kun i den nordligste Del af Landet; i de koloniserede Egne forekommer den kun 

 meget sjældent. Derimod findes Polarræven overalt og er Genstand for Fangst. 

 Om Rævejagten og dens Udbytte, se Indledningen S. 107 og 110 samt Skildrin- 

 gen af de enkelte Handelsdistrikter. Den optræder i to forskellige Farveva- 

 rieteter, »blaa« (o: brun) eller hvid. Undertiden antages de hvide og de 

 »blaa« Ræve for at være forskellige Arter; men dette er ikke rigtigt, begge 

 Farvevarieteter kan forekomme i et enkelt Kuld. Ræven er ingen Kost- 

 foragter; naar den ikke kan fange de smaa planteædende Pattedyr (Hare, Lem- 

 ming) eller Fugle, tager den til Takke med døde Dyr, der er opskyllet paa Stran- 



